Канасамэнт — Вікіпэдыя

# Канасамэнт

### Зьвесткі зь Вікіпэдыі — вольнай энцыкляпэдыі.

Канасамэнт — дакумэнт, які выдаецца перавозчыкам (звычайна марскім) тавару адпраўніку грузу, які засьведчае прыняцьце грузу да перавозкі і зьмяшчае абавязальніцтва перавозчыка выдаць груз у азначаным мейсцы трымальніку канасамэнту.

У гандлёвым абарачэньні канасамэнт — найважнейшы юрыдычны дакумэнт, які засьведчывае наяўнасьць дамовы перавозкі і канкрэтызуе ўмовы гэтае дамовы.

Канасамэнт ёсьць каштоўнай паперай, якая перадаецца па правілах перадачы каштоўных папераў (іменны, ордэрны канасамэнт альбо канасамэнт на прад'яўніка) і раўназначная перадачы грузу. Застрахаваны канасамэнт уключае таксама страхавы поліс.

Канасамэнт павінен уключаць наступныя дадзеныя:

- перавозчык і мейсца яго знаходжаньня
- порт пагрузкі паводле дамовы, дата прыёму грузу перавозчыкам
- адпраўнік, мейсца яго знаходжаньня
- порт прызначэньня згодна дамове
- атрымальнік, калі такі пазначаны ў дамове
- найменьне грузу, неабходныя для ідэнтыфікацыі грузу маркі, аб'ём ці колькасьць грузу
- зьнешні стан грузу і яго пакунку
- фрахт у памеры, у якім яго мае плаціць атрымальнік
- колькасьць арыгіналаў канасамэнту, калі іх больш, чым адзін
- подпіс перавозчыка ці асобы, што дзейнічае ад яго імя

Па пагадненьню паміж бакамі ў канасамэнт могуць быць уключаныя іншыя дадзеныя.

Канасамэнт, падпісаны капітанам караблю, лічыцца падпісаным ад імя перавозчыка. Пасьля таго, як груз паладаваны на карабель, перавозчык па патрабаваньню адпраўніка аддае яму бартавы канасамэнт, у якім дадаткова пазначаецца, што груз знаходзіцца на борце пэўнага караблю ці караблёў, а таксама дата ці даты пагрузкі.

Атрымана з «http://be-x-old.wikipedia.org../../../%D0%BA/%D0%B0/%D0%BD/%D0%9A%D0%B0%D0%BD%D0%B0%D1%81%D0%B0%D0%BC%D1%8D%D0%BD%D1%82.html»

Катэгорыя: Каштоўныя паперы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Česky
- Deutsch
- English
- Esperanto
- Español
- Français
- Hrvatski
- Italiano
- 日本語
- Lietuvių
- Nederlands
- Polski
- Русский
- Svenska
- Türkçe